EkBass/fiwiki-20250220-pages-articles huggingface dataset:
Jenni Puoliväli-Oksala

Jenni Puoliväli-Oksala (s. 1990) on lääkäri, somevaikuttaja ja yhteiskunnallinen keskustelija, joka on tullut tunnetuksi yhtenä Tiedenaiset- yhteisön jäsenistä. Puoliväli-Oksala valmistui lääkäriksi Oulun yliopistosta vuonna 2018. Hän on erikoistunut anestesiologiaan ja tehohoitoon. Jenni Puoliväli juontaa lääkäri Anni Saukkolan kanssa Lääkäripodi-podcastia, jossa käsitellään erilaisia terveyteen liittyviä kysymyksiä vierailevien asiantuntijoiden kanssa. Jenni Puoliväli esittänyt näkemyksiä lääkärien palkkatasosta sekä kertonut ansioistaan. Vuonna 2021 Puoliväli oli ehdolla JCI Ten Outstanding Young Persons of the World-kilpailussa. Jenni Puoliväli julkaisi To do: terveys-kirjan muiden Tiedenaisten kanssa, teos ilmeistyi vuonna 2021. == Teokset == * To do: terveys. Tuuma-kustannus, 2021. ISBN 978-952-370-106-9 == Lähteet == == Aiheesta muualla == Jenni Puolivälin tili Instagramissa Luokka:Suomalaiset lääkärit Luokka:Suomalaiset somevaikuttajat Luokka:Etelä-Pohjanmaan aluevaltuutetut Luokka:Suomen Keskustan poliitikot Luokka:Vuonna 1990 syntyneet Luokka:Elävät henkilöt
San Giusto Canavese

San Giusto Canavese () on kunta Italiassa Piemonten alueella sijaitsevassa Torinon metropolikaupungissa.San Giusto Canavese Sapere.it San Giusto Canavese Enciclopedia Treccani San Giusto Canavese Turismo Torino Vuoden 2022 alussa kunnassa oli arviolta 3 277 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
Katri Riihilahti

Katri Riihilahti (os. Mäkinen; s. 1986) on suomenvirolainen tanssija, tanssinopettaja ja koreografi. Hän on toiminut tanssinopettajana muun muassa Tanssii tähtien kanssa -televisio-ohjelmassa. Vuonna 2014 hän voitti Tanssii tähtien kanssa -kilpailun tanssiparinsa Pete Parkkosen kanssa ja vuonna 2018 Edis Tatlin kanssa. Vuonna 2023 Riihilahti oli yksi neljästä tanssijasta Käärijän ”Cha cha cha” -kappaleen esityksessä Eurovision laulukilpailussa. Riihilahti on elokuusta 2023 lähtien ollut naimisissa HJK:n toimitusjohtajan, jalkapallovaikuttaja Aki Riihilahden kanssa. Pari tapasi Tanssii tähtien kanssa -ohjelmassa vuonna 2021, kun Katri Riihilahti toimi Aki Riihilahden tanssinopettajana. He saivat lapsen syksyllä 2024. == Lähteet == Luokka:Suomalaiset tanssijat Luokka:Suomalaiset televisiokasvot Luokka:Syntymävuosi puuttuu Luokka:Elävät henkilöt
Anna von Wendt

Anna von Wendt (s. 1985) on suomalainen kouluratsastaja, maanviljelijä ja yrittäjä. Von Wendt on osallistunut GP-tason kisoihin vuodesta 2015 saakka. Hän on voittanut kouluratsastuksen SM-kultaa vuosina 2016 ja 2020. Von Wendt kilpailee myös kansainvälisellä tasolla ja kuuluu Suomen senioreiden A-maajoukkueeseen. Von Wendt asuu Kemiönsaarella, missä hän toimii hevos- ja matkailuyrittäjänä. Lisäksi hän valmentaa muita ratsukoita. Koulutukseltaan von Wendt on kauppatieteiden kandidaatti. == Viitteet == Luokka:Suomalaiset kouluratsastajat Luokka:Suomalaiset yrittäjät Luokka:Suomalaiset maanviljelijät Luokka:Vuonna 1985 syntyneet Luokka:Elävät henkilöt
Henri Bouchard

Henri Bouchard (13. joulukuuta 1875 – 30. marraskuuta 1960) oli ranskalainen kuvanveistäjä ja mitalitaiteilija. Bouchard aloitti vuonna 1889 taideopinnot dijonilaisessa École nationale supérieure d'art de Dijon -taidekoulussa. Vuonna 1895 hän muutti Pariisiin ja jatkoi opintoja Académie Julianin taidekoulussa. Sieltä hän siirtyi opiskelemaan Pariisin École des Beaux-Arts -taidekouluun, missä hänen kanssaan samaan aikaan opiskelivat kuvanveistäjät Paul Landowski ja Charles Despiau. Vuonna 1901 Bouchard sai Prix de Rome -palkinnon. Vuonna 1906 hän muutti Pariisin Montparnassen taiteilijakaupunginosaan ja alkoi saada tunnettavuutta kuvanveistäjänä. Hän alkoi myös opettaa kuvanveistoa Académie Julianissa. Vuonna 1913 hän meni naimisiin taidemaalari Suzanne Schnellerin kanssa. Ensimmäisen maailmansodan sytyttyä hän lähti rintamalle vuonna 1915 ja palasi takaisin Pariisiin vuonna 1919. Paluunsa jälkeen hän muutti Auteuiliin ja suurempaan studioon. Siellä hän työskenteli koko lopun uransa tehden samalla opetustyötä taidekouluissa. Bouchard teki urallaan yli tuhat erilaista teosta. Hän säilytti pronssivaluja, kiviveistoksia ja monia alkuperäisiä kipsiteoksia, ja jotka jäivät hänen studioonsa hänen kuolemansa jälkeen. Tätä laajaa kokoelmaa ylläpiti hänen perheensä, kunnes se vuonna 1984 annettiin yhdistykselle jonka tavoitteena oli säilyttää ja julkistaa kuvanveistäjän työtä. Studio oli avoinna yleisölle vuosina 1962–2007. Studio suljettiin vuonna 2007, ja sen kokoelmat siirrettiin Taide- ja teollisuusmuseo La Piscineen Pohjois-Ranskan Roubaix'ssa. == Lähteet == == Aiheesta muualla == Luokka:Ranskalaiset kuvanveistäjät Luokka:Vuonna 1875 syntyneet Luokka:Vuonna 1960 kuolleet
Geeta Mohan

Geeta Mohan on India Todayn kansainväliseen diplomatiaan erikoistunut ulkomaantoimittaja. Ulkomaantoimituksen päällikön roolin lisäksi hän on toiminut World Today ohjelman uutisankkurina. Ennen India Todaytä Geeta on työskennellyt mm. Times Now, NewsX ja DD News -kanavien englanninkielissä uutistoimituksissa. Mohan on käsitellyt urallaan useita ulkopolitiikan kannalta tärketä asioita. Hänelle on tyypillistä haastatella päätöksentekijöitä, diplomaatteja ja ministereitä. Tällä hetkellä hän on uutisoimassa Venäjän hyökkäystä Ukrainaan Venäjän valtaamalla alueella. == Bibliografia == * == Lähteet == == Aiheesta muualla == * * Geeta Mohan Instagramissa Luokka:Elävät henkilöt Luokka:Intialaiset toimittajat Luokka:Sotakirjeenvaihtajat Luokka:Ulkomaankirjeenvaihtajat Luokka:Uutisankkurit
Nummen kunnantalo

Nummen kunnantalo on entinen kunnantalo Lohjalla Uudellamaalla. Vuonna 1965 valmistunut tiilirakennus on palvellut niin entisen Nummen kunnan kunnantalona, kuin myös Nummi-Pusulan kunnan kunnantalona. Nummi-Pusulan kunnan liityttyä Lohjan kaupunkiin vuonna 2013 rakennuksessa toimi Lohjan kaupungin palvelupiste. Suurin osa rakennuksesta jäi kuitenkin tyhjilleen ja se myytiin Fin hel vip Oy:lle 53 000 eurolla vuonna 2016. == Historia ja arkkitehtuuri == Ennen nykyistä kunnantaloa Nummen kunnahallitus kokoontui vuonna 1847 valmistuneessa Nummen pitäjäntuvassa, joka sijaitsee Nummen kirkon vieressä. Nykyinen tiilirakenteinen kunnantalo ja sen viereinen entinen apteekki valmistuivat vuonna 1965 arkkitehti Toivo Löyskän ja Risto Löyskän piirustusten mukaan. Rakennus toimi Nummen kunnantalona aina vuoteen 1981, jolloin Nummen ja Pusulan kunnat yhdistettiin Nummi-Pusulaksi. Tämän jälkeen kunnantalo toimi uuden Nummi-Pusulan kunnan kunnantalona. Lohjan kaupunki myi kunnantalon vuonna 2016. Pohdinnassa oli myös rakennuksen purkaminen ja pelkän matalan apteekkiosan myynti, mutta Lohjan kaupunginvaltuusto päätyi kuitenkin myymään rakennuksen kokonaisuudessaan. Vuoden 2023 syksyllä Lohjan kaupunkikehityslautakunta ehdotti kunnantalon rakennusten ja viheralueiden kaavasuojelua. Nummen kunnantalon seinässä oli suuri Nummen kunnanvaakuna aina Nummi-Pusulan kunnan lakkauttamiseen asti. == Lähteet == Luokka:Nummen rakennukset ja rakennelmat (Lohja) Luokka:Suomen kunnantalot
Emilia Kujala

Emilia Kujala (s. 1986 Kouvola) on suomalainen psykoterapeutti, tietokirjailija, puhuja ja kolumnisti. Kujala koulutukseltaan on kognitiivisen käyttäytymisterapian psykoterapeutti ja sosiaalipsykologi (VTM). Asiantuntijana puheenvuorojen lisäksi Kujala on myös avoimesti kertonut omasta työuupumuksestaan ja nuorena sairastamastaan syömishäiriöstä. == Ura ja koulutus == Kujala on valmistunut Helsingin yliopistosta sosiaalitieteiden maisteriksi vuonna 2012. Vuosina 2019–2020 Kujala teki Tunteella nimistä podcast-sarjaa, jossa vieraana oli mm. tunnettuja psykologeja ja psykoterapeutteja. Loppuvuodesta 2020 lähtien Kujala on kirjoittanut kolumneja Yleisradiolle, hän on mm. yksi Ykköskolumni-sarjan vaihtuvista kirjoittajista. Kujala on vuodesta 2020 lähtien tehnyt näkyvää työtä Instagramissa, missä hänen @tunteellaemiliakujala-tilillä oli toukokuussa 2023 noin 26,2 tuhatta seuraajaa. Huhtikuussa 2022 Kujala alkoi tehdä Mielipäiväkirja-nimistä podcastia yhdessä kirjailija Jenni Janakan kanssa. Mielipäiväkirja on Podplayn alkuperäissarja. == Teokset == * Tunteella. Häpeä, Otava, 2020. ISBN 978-951-1-38299-7 * Tunteella. Kateus, Otava, 2020. ISBN 978-951-1-37328-5 * Suorittajan mieli: vapaudu ylikontrollista, Otava, 2022. ISBN 978-951-1-40467-5 * Suuri self help -huijaus, Storytel Original, 2023. ISBN 978-9180670173 (äänikirja) == Lähteet == ==Aiheesta muualla== * Emilia Kujalan verkkosivut Luokka:Suomalaiset tietokirjailijat Luokka:Suomalaiset psykoterapeutit Luokka:Podcast-juontajat Luokka:Vuonna 1986 syntyneet Luokka:Elävät henkilöt
Mummolaakso

Mummolaakso ry on valtakunnallinen yhdistys, jonka tavoitteena on edistää ikääntyvien lesbojen, bi- ja transnaisten sekä muiden naisia rakastavien naisten hyvinvointia, yhteisöllistä verkostoitumista ja yhteiskunnallista näkyvyyttä. Yhdistys perustettiin Helsingissä Pride-liikettä edeltäneillä Vapautuspäivillä 13.8.1994 ja rekisteröitiin 19.12.1995. Turussa toimii itsenäinen 1999 perustettu yhdistys Turun Seudun Mummolaakso ry ja Tampereen Sinuiksi ry:n yhteydessä Mummolaakso-ryhmä. == Tavoitteet ja toiminta == Yhdistyksen alkuperäisenä tavoitteena oli käynnistää omaa identitettiä kunnioittava vanhainkoti naista rakastaville naisille. Nykyisin toiminnan tarkoituksena on tarjota jäsenille ja laajemmalle lhbt-naisten viiteryhmälle tietoa, virkistystä sekä mahdollisuuksia solmia ja ylläpitää kontakteja toisiin lesbonaisiin. Yhteisöllisellä toiminnallaan yhdistys edistää seksuaalivähemmistöön kuuluvien yhteiskunnallista osallisuutta, elämänlaatua ja selviämistä ikääntymiseen liittyvissä haasteissa kuten yksinäisyydessä, sairaudessa tai muissa kriisitilanteissa. Yhdistys on järjestänyt vuodesta 1995 alkaen Helsingissä Sherrykahvitansseja Pride-viikolla. Mummolaakso ry liittyi 2008 Setan jäsenjärjestöksi. Seta, Mummolaakso ja homo- ja bi-miesten yhdistys Suomen Karhut ry käynnistivät 2012 Yhdenvertainen vanhuus –hankkeen seksuaali- ja sukupuolivähemmistöjen huomioimiseksi vanhustyössä. == Lähteet == == Aiheesta muualla == * Mummolaakso ry:n verkkosivut Luokka:Lesbous Luokka:Biseksuaalisuus
Merja Mähkä

Merja Mähkä (s. 1977) on sijoittaja, tietokirjailija, yrittäjä, kolumnisti, sijoitusbloggaaja, somevaikuttaja ja podcastaaja. Mähkä tunnetaan erityisesti kolumneistaan ja Sijoituskaverit-podcastistaan, jota hän hostaa sijoittaja Julia Thurénin kanssa. Sijoituskaverit on erityisesti rahaan ja sijoittamiseen keskittyvä podcast. Mähkän missiona on saada kaikki naiset ryhtymään sijoittajiksi. == Ura == Mähkä on työskennellyt uransa alussa toimittajana Iltalehdellä ja Ilta-Sanomilla. Merja Mähkä on toiminut kolumnistina Helsingin Sanomille ja Iltalehdelle. Mähkän kolumnit käsittelevät ensisijaisesti kansantajuisia sijoitusvinkkejä sekä auttavat ymmärtämään maailmantaloutta ja rohkaisevat madaltamaan kynnystä aloittaa sijoittamaan ilman isoja alkupääomia. Mähkä on viestintätoimistoyrittäjä, jonka lisäksi hän on työskennellyt viestintäkonsulttina Ellun Kanat Oy:ssä. == Tausta == Merja Mähkä on syntynyt vuonna 1977. Mähkä on lapsena asunut Keikyässä, ja valmistunut ylioppilaaksi Kiikan lukiosta vuonna 1996. Nykyään Mähkä asuu puolisonsa ja lastensa kanssa Helsingissä. Mähkä on koulutukseltaan sosiaalitieteiden, median ja viestinnän maisteri, hän on opiskellut Helsingin yliopistossa 1996-2005. == Teokset == === Tietokirjat === * Ihanasti hukassa ja miten sieltä pääsee pois, 2012 Tammi ISBN 978-951-31-6684-7 * Mitä tapahtuu huomenna viestinnälle, osa 2, 2015 Ellun Kanat ISBN * Sijoittajaksi 7 päivässä, 2019 Alma Talent (kirjoitettu yhdessä Unna Lehtipuun kanssa) ISBN 9789521436406 * Rahastokirja vasta-alkajille (ja niille jotka haluavat päästä sijoittamisessa helpolla), 2021 ISBN 9789521445088 == Lähteet == Luokka:Suomalaiset kolumnistit Luokka:Suomalaiset tietokirjailijat Luokka:Suomalaiset yrittäjät Luokka:Suomalaiset somevaikuttajat Luokka:Podcast-juontajat Luokka:Vuonna 1977 syntyneet Luokka:Elävät henkilöt
San Giusto

San Giusto voi tarkoittaa ainakin seuraavia: * San Giusto Canavese, kunta Italiassa Piemonten alueella olevassa Torinon metropolikaupungissa * San Giusto (automerkki), italialainen yritys
Kristiina Nisula

Kristiina Nisula (s. 1992) on suomalainen lumilautailija, joka osallistui AVA:lla näytettävään Iholla-sarjan 4:nteen tuotantokauteen . Hän toimii POW (Protect Our Winter Finland) lähettiläänä. POW pyrkii aktivoimaan toimimaan ilmastonmuutosta vastaan. Kristiina on lukenut itsensä ylioppilaaksi Vuokatin urheilulukion lumilautalinjalla ja opiskellut liikunnanohjaajaksi Rovaniemellä. Kristiina Nisula on ollut Suomen lumilautailun A-maajoukkueessa vuosina 2014-2015, 2015-2016 ja B-maajoukkueessa vuosina 2017-2018. Nisula oli Suomen mestari crossissa vuonna 2017. == Lähteet == Luokka:Suomalaiset lumilautailijat Luokka:Vuonna 1992 syntyneet Luokka:Elävät henkilöt
Jasmiina Pöntinen

Jasmiina Pöntinen (s. Mikkeli) on laillistettu ravitsemusterapeutti, yksi Tiedenaiset-yhteisön sekä Ruokaklinikan perustajista. Pöntinen työskentelee ravitsemusterapeuttina Terveystalolla ja hän on erikoistunut syömisen psykologiaan. Jasmiina Pöntinen on ollut mukana muiden Tiedenaisten kanssa julkaisemassa To do: terveys-kirjaa, joka on ilmeistynyt vuonna 2021. Pöntiselle sekä muille Tiedenaisille on myönnetty vuoden 2020 Ravitsemusteko, jonka valitsee vuosittain Ravitsemusterapeuttien yhdistys ry. == Teokset == * To do: terveys. Tuuma-kustannus, 2021. ISBN 978-952-370-106-9 == Lähteet == == Aiheesta muualla == Jasmiina Pöntisen tili instagramissa Luokka:Suomalaiset ravitsemusterapeutit Luokka:Syntymävuosi puuttuu Luokka:Elävät henkilöt
Helena Puolakka

Helena Puolakka (s. Turku) on suomalainen kokki. Puolakka työskentelee helsinkiläisessä ravintola Savoyssa, jonka keittiömestarina hän aloitti toukokuussa 2019. Hänet nähdään tuomarina Masterchef Suomen seitsemännellä tuotantokaudella. Ennen Savoyn johtoon siirtymistä Puolakka työskenteli lähes 25 vuotta Lontoon ja Pariisin huippuravintoloissa. Puolakan elämästä ja urasta kertoo Virpi Salmen kirja Kuin kiehuvaan liemeen (Otava, 2020). == Ura == Puolakka on opiskellut Helsingissä ravintolakoulu Perhossa. Uransa alkuvaiheessa 1990-luvulla hän työskenteli muun muassa helsinkiläisessä ravintola Helmessä ja pääsi harjoittelijaksi Osloon yhdellä Michelin-tähdellä palkittuun Feinschmecker-ravintolaan. Puolakka muutti vuonna 1995 Lontooseen, kun hän sai töitä Gordon Ramsayn johtamasta Aubergine-ravintolasta. Sittemmin Puolakka on työskennellyt useissa huippuravintoloissa, kuten Lontoon La Tante Clairessa ja pariisilaisen Pierre Gagnairen, joka sijaitsee Hotel Balzacissa. Molemmilla ravintoloilla on kolme Michelin-tähdellä. Ennen paluutaan Suomeen toukokuussa 2019 Puolakka luotsasi muun muassa lontoolaisravintoloita Skylon ja Aster. == Lähteet == Luokka:Suomalaiset kokit Luokka:Syntymävuosi puuttuu Luokka:Elävät henkilöt
Elsa Tölli

Elsa Tölli (s. 1995) on suomalainen lavarunoilija. Töllin omakustanteena julkaisema esikoisteos Fun Primavera (2020) sai vuonna 2021 Ylen Tanssiva karhu -palkinnon. Teos oli myös Helsingin Sanomien kirjallisuuspalkintoehdokkaana. Töllin toinen runoteos Diiva räjähtää nurmikoksi (2024) sai Parnassossa Janne Löppöseltä arvion, että se on ensimmäistä teosta perinteisempää runoutta, kuitenkin runokirjaksi laaja ja tavanomaista rönsyilevämpi, mutta "hillittyä minimalismia ei Tölliltä sopisi odottaakaan". Teoksessa on mukana muualla alun perin esitettyjä runoja, mutta kokoavana hamona on Diiva runojen välissä esittämässä vuorosanoja ja näyttämöohjeita.Janne Löppönen, Yksikään diiva ei ole saari. Parnasso 4/2024 s. 73 Tölli on opiskellut Kallion lukiossa. Lavarunoutta hän on tehnyt vuodesta 2014 alkaen. Hän on Helsinki Poetry Connection -lavarunoyhteisön pitkäaikainen jäsen ja yksin Lavarunoakatemian perustajista. Töllin taiteellisia esikuvia ovat Amy Winehouse, David Bowie, Saima Harmaja ja Sam Pink. Hän on saanut vaikutteita myös 1990-luvun feministisestä riot grrrl -liikkeestä, joka toimi erityisesti punk-piireissä. ==Teokset== * Fun Primavera, Omakustanne 2020 (5. p. 2024 ISBN 978-952-94-9827-7) * Diiva räjähtää nurmikoksi, Otava 2024 ISBN 978-951-1-47707-5 ==Lähteet== Luokka:Suomalaiset runoilijat Luokka:Vuonna 1995 syntyneet Luokka:Elävät henkilöt
Cesare Maccari

Cesare Maccari (italialainen ääntäminen: [ˈtʃeːzare makˈkaːri, ˈtʃɛː-]; 9. toukokuuta 1840 – 7. elokuuta 1919) oli italialainen taidemaalari ja kuvanveistäjä,https://www.italianartsociety.org/2019/05/cesare-maccari-was- born-on-9-may-1840-in-siena-where-he-attended-the-local-institute-of-fine- arts/ tunnetuin vuonna 1888 tekemästään maalauksestaan ​​Denniicelines Cacciliinine (Caccerolines, Caccerolines). == Aikainen elämä == Maccari syntyi Sienassa, Toscanan suurherttuakunnassa. Hän opiskeli Sienan Kuvataideinstituutissa yhdessä Tito Sarrocchin kanssa, työskenteli kuvanveistossa ja auttoi Sienan Monumento Pianigianin valmistumisessa.[1] Myöhemmin hän työskenteli Luigi Mussinin ateljeessa Firenzessä. Siellä hän sai vuonna 1864 englantilaisen yhdistyksen toimeksiannon kopioida Sienan katedraalista löydetyt Bernardino Pinturicchion teokset. Osa hänen ensimmäisestä suojelustaan tuli markiisi Pieri-Nerlin teoksista, joka myös tilasi hänet maalaamaan neljän evankelistan freskoja yksityiseen kappeliin kotonaan Quincianossa, kylässä Monteroni d'Arbian kunnassa. Maccari sai pian stipendin opiskellakseen Roomassa, minkä ansiosta hän myös matkusti Italian halki. == Lähteet == Luokka:Italialaiset taiteilijat Luokka:Vuonna 1840 syntyneet Luokka:Vuonna 1919 kuolleet
Crépand

Crépand on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Montbardin kaupungin eteläpuolella. Kunta on tunnettu siellä 8. tammikuuta 1871 käydystä taistelusta. Saksan–Ranskan sotaan liittynyt taistelu käytiin Ricciotti Garibaldin johtamien ranskalaisten sekä preussilaisten välillä. Taistelun ja siinä kuolleiden muistoksi on pystytetty Garibaldi-pylväs, jonne johtaa pitkä kiviportaikko. ==Lähteet== ==Aiheesta muualla== Luokka:Côte-d’Orin kunnat
Nummen seurakuntatalo

Nummen seurakuntatalo (ruots. Nummis församlingshus) on Lohjalla Nummen alueseurakunnassa sijaitseva seurakuntatalo. Tiilirakenteisen rakennuksen on suunnitellut arkkitehtitoimisto Lauri Hollmen ja se on valmistunut vuonna 1983. Nummen seurakuntatalo sijaitsee Nummen kirkkoa vastapäätä Pitkäjärvelle päin olevassa rinteessä. Rakennuksen omistaa Lohjan seurakunta. == Lähteet == Luokka:Suomen seurakuntatalot Luokka:Nummen rakennukset ja rakennelmat (Lohja)
Fast

Fast voi tarkoittaa ainakin seuraavia: * Leif Fast, viestinnän ammattilainen * Howard Fast, yhdysvaltalainen kirjailija * Five hundred meter Aperture Spherical Telescope, syyskuussa 2016 käyttöön otettu maailman suurin radioteleskooppi * FAST (automerkki), italialainen yritys * FAST eli Free ad- supported streaming television, maksuton mainosrahotteinen suoratoistotelevisio
Mari Koli

pienoiskuva|Koli Turun Kirjamessuilla vuonna 2013. Mari Koli (alk. Annamaaria; s. 30. marraskuuta 1964 Tampere) on suomalainen kirjallisuusalan vaikuttaja. Hän työskenteli seitsemäntoista vuotta Schildts & Söderströmsissä, näistä viimeiset yhdeksän vuotta (2014–2023) toimitusjohtajana. Aiemmin Koli on työskennellyt Kirjallisuuden vientikeskus FILI:ssä sekä tutkijana ja luennoitsijana Helsingin yliopistossa. Koli on toiminut myös kirjallisuudentutkijana ja arvostelijana. Hän on koulutukseltaan filosofian lisensiaatti. Mari Kolin isä oli yliopistonrehtori Paavo Koli. Hänen puolisonsa on alivaltiosihteeri Tuomas Saarenheimo, ja heillä on kolme lasta. == Lähteet == Luokka:Suomalaiset yritysjohtajat Luokka:Suomalaiset kirjallisuustieteilijät Luokka:Vuonna 1964 syntyneet Luokka:Elävät henkilöt
Hellena Wrappah

Hellena Wrappah (s. 12. syyskuuta 1973) on ghanalainen pikajuoksija. Hän kilpaili Sydneyn kesäolympialaisissa 2000 karsiutuen 200 metrillä ensimmäisellä kierroksella. == Henkilökohtaiset ennätykset == Lähde: === Ulkoradat === Matka Aika Paikka Päivä 100 m 11,56 New Orleans 12. toukokuuta 2000 200 m 23,21 New Orleans 13. toukokuuta 2000 === Sisäradat === Matka Aika Paikka Päivä 200 m 24,89 Houston 5. helmikuuta 2000 == Lähteet == Luokka:Ghanalaiset pikajuoksijat Luokka:Vuonna 1973 syntyneet Luokka:Elävät henkilöt
Anniina Halonen

Anniina Halonen on yksi Tiedenaiset-yhteisön perustajista. Halonen on koulutukseltaan ravitsemusasiantuntija (FM). Anniina Halonen on ollut mukana julkaisemassa To do: terveys-kirjaa muiden Tiedenaisten kanssa, teos on ilmeistynyt vuonna 2021 . == Teokset == * To do: terveys. Tuuma-kustannus, 2021. ISBN 978-952-370-106-9 == Lähteet == == Aiheesta muualla == Anniina Halosen tili Instragramissa Luokka:Suomalaiset henkilöt Luokka:Syntymävuosi puuttuu Luokka:Elävät henkilöt
Karoliina Lindgren

Karoliina Lindgren (s.1981) on suomalainen käsikirjoittaja, elokuvadramaturgi ja elokuvatuottaja. Hän on valmistunut elokuva- ja TV-käsikirjoittajaksi Aalto-yliopiston Taiteiden ja suunnittelun korkeakoulusta. Hän on toiminut käsikirjoittajana elokuvissa Huonot naiset (yhdessä Niklas Lindgrenin kanssa), Armi elää! ja Lomasankarit, lyhytelokuvassa Reviiri sekä ”Suomen Solsidaniksi” kutsutussa TV-sarjassa Jättekiva. Dramaturgina Lindgren on toiminut TV- sarjassa Kakarat ja tuottajana lyhytelokuvassa Eskapistit. ==Palkinnot ja tunnustukset== * 2016 Parhaan käsikirjoituksen Jussi-palkinto elokuvasta Armi elää! * 2016 Humanismin käsi -palkinto elokuvasta Armi elää! * 2016 Sylvi- palkinto elokuvasta Armi elää! * 2021 Tornion kulttuuripalkinto == Filmografia == === Lyhytelokuvat === Vuosi Elokuva Rooli 2020 Reviiri Käsikirjoittaja 2013 Eskapistit Dramaturgi === Pitkät elokuvat === Vuosi Elokuva Rooli 2022 Huonot naiset Käsikirjoittaja 2015 Armi elää! Käsikirjoittaja 2014 Lomasankarit Käsikirjoittaja === TV-sarjat === Vuosi TV-sarja Jakso Rooli Tehtävätarkennus englanniksi 2019 Kakarat Pasilus Syväjärvi Käsikirjoittaja Creator / Screenwriter / Storyliner / Writer Ajankohtaista Creator / Storyliner / Writer Ei small talkia Creator / Storyliner / Writer Miniä Creator / Storyliner / Writer Tontut Creator / Storyliner / Writer Moraalinen voittaja Creator / Storyliner / Writer Edith Creator / Storyliner / Writer Testi Creator / Storyliner / Writer Jäähyväiset Creator / Storyliner / Writer 2018 Hämärästi Creator Koti Creator / Screenwriter Frack Attack Creator Kyyninen vesittäjä ja kuningatar nolo Creator Suhteet ja verkostot Creator / Screenwriter Jorma Creator Tapakulttuuri Creator Laupias Ullislainen Creator Saku Creator Ylimääräinen huone Creator == Lähteet == Luokka:Suomalaiset elokuvakäsikirjoittajat Luokka:Suomalaiset televisiokäsikirjoittajat Luokka:Jussi-palkinnon saajat Luokka:Vuonna 1981 syntyneet Luokka:Elävät henkilöt
Elli Salovaara

Elli Salovaara (s. 2000) on suomalainen koripalloilija. Hän on pituudeltaan 176-senttimetrinen ja pelipaikaltaan takamies. Hän edustaa Korisliigassa kouvolalaisseura Kouvottaria. Salovaara saavutti SB-Girlsin joukkueessa 19-vuotiaiden tyttöjen SM-pronssia kaudella 2015–2016. Hän on pelannut naisten Korisliigassa Kouvottarien joukkueessa kaudesta 2019–2020 alkaen. Ensimmäisellä liigakaudellaan hän pelasi 25 runkosarjaottelua ja niissä keskimäärin 14 minuuttia. Kaudella 2020–2021 hän pelasi 27 runkosarjaottelua ja kaksi pudotuspeliä. Runkosarjassa hänen peliaikansa oli lähes 20 minuuttia ottelua kohden ja pudotuspeleissä 34,5 minuuttia. Kauden 2021–2022 runkosarjan 26 ottelussaan Salovaara pelasi keskimäärin runsaat 23,5 minuuttia. Hän teki ottelua kohden 6,3 pistettä ja otti 3,0 levypalloa. Koriin johtaneita syöttöjä hän antoi keskimäärin 1,5 (edellisenä kautena lukema oli 2,3). Salovaara on pelannut 37 maaottelua alle 18-vuotiaiden tyttöjen maajoukkueessa. == Lähteet == Luokka:Suomalaiset koripalloilijat Luokka:Vuonna 2000 syntyneet Luokka:Elävät henkilöt
Grace M. Jantzen

Grace Marion Jantzen (24. toukokuuta 1948 – 2. toukokuuta 2006) oli kanadalainen feministinen filosofi ja teologi. Jantzen toimi Manchesterin yliopiston professorina vuodesta 1996 kuolemaansa saakka. Jantzen kuoli syöpään 57-vuotiaana. == Ura == Jantzen oli filosofian mannermaisen koulukunnan edustaja, ja hän otti ajatteluunsa vaikutteita muun muassa Luce Irigaraylta, Michel Foucaul'ta, Jacques Lacanilta ja Jacques Derridalta. Jantzenin tuotannossa toistuvat keskiaikaiseen kristilliseen mystiikkaan ja feminismiin liittyvät teemat. Jantzen oli perustamassa Manchesterin yliopiston sukupuolen-, uskonnon- ja kulttuurintutkimuksen osastoa. Jantzen kehitti uskonnonfilosofiaa feministisestä näkökulmasta. Hän haastoi länsimaisen filosofian miehistä kaanonia, johon hän katsoi kuuluvan kuoleman ja väkivallan korostamisen. Janztenin mielestä länsimainen kulttuuri on näistä teemoista niin kiinnostunut, että kehollisuus jää vähemmälle huomiolle, minkä seurauksena ihmisten kiinnostus kohdistuu tuonpuoleiseen ja mystiikkaan. Omassa työssään hän korosti syntymän ja synnyttämisen asemaa uskonnonfilosofiassa. == Yksityiselämä == Jantzen oli kotoisin Kanadan Saskatchewanista. Hänen vanhempansa olivat mennoniittejä. Seksuaaliselta suuntautumiseltaan Jantzen oli lesbo. == Teokset == * God's World, God's Body (1984) * Julian of Norwich: Mystic and Theologian (1987) * Power, Gender and Christian Mysticism (1995) * Becoming Divine: Towards a Feminist Philosophy of Religion (1998) * Foundations of Violence (2004) == Lähteet == Luokka:Vuonna 1948 syntyneet Luokka:Vuonna 2006 kuolleet Luokka:Kanadalaiset filosofit Luokka:Kanadalaiset professorit Luokka:Sukupuolentutkijat Luokka:Teologit
Sanni Sadetuuli Saarinen

Sanni Sadetuuli Saarinen (s. Tampere) on kasvatustieteen maisteri, terveystiedon aineenopettaja, luokanopettaja ja yksi Tiedenaiset-yhteisön perustajista. Saarinen juontaa yhdessä Minni Nevalaisen kanssa Oppitunti Nyt- podcastia. Saarinen on julkaissut To do: terveys-kirjan muiden Tiedenaisten kanssa, teos on ilmeistynyt vuonna 2021. == Teokset == * To do: terveys. Tuuma-kustannus, 2021. ISBN 978-952-370-106-9 == Lähteet == == Aiheesta muualla == Sanni Sadetuuli Saarisen tili Instagramissa Luokka:Syntymävuosi puuttuu Luokka:Elävät henkilöt Luokka:Suomalaiset opettajat
Hilde Holger

Hilde Holger (1905, Wien – 2001, Lontoo) oli itävaltalaissyntyinen, Englannissa pitkään työskennellyt tanssija, tanssinopettaja, koreografi ja terapeutti. Hän oli osa suuntausta, joka mullisti modernia tanssia luonnollisen liikekielen suuntaan. Holger aloitti tanssimisen kuusivuotiaana ja pääsi 14-vuotiaana Itävallan valtionakatemian ryhmään, jota johti ekspressionistinen koreografi Gertrud Bodenweiser. Hän osallistui ryhmän Euroopan-kiertueille ja perusti oman ryhmän 1926. Holgerilla oli omaan koreografiaan perustuvia soolotanssinäytöksiä sekä Wienissä että Euroopan kiertueilla. Holger pakeni natseja Marseillen kautta Intiaan vuonna 1939. Hän asettui Bombayhin ja meni siellä naimisiin Intian parseihin kuuluvan Adi Boman-Behramin kanssa, joka oli homeopaatti ja lääkäri. Heidän tyttärensä Primavera syntyi Intiassa. Intian itsenäistyessä 1948 syntyi levottomuuksia hindujen ja muslimien välillä. Holger muutti perheineen Lontooseen. Hän avasi siellä tanssistudion Camden Towniin ja opetti siellä 50 vuoden ajan. Britanniassa Holger menestyi enemmän tanssinopettajana kuin tanssijana, eikä hänen maineensa enää noussut samalle tasolle kuin Wienin vuosina. Holger työskenteli myös eri tavoin liikuntarajoitteisten ihmisten parissa. Hänen Lontoossa syntyneellä pojallaan oli Downin syndrooma, mikä inspiroi Holgeria kehittämään lapsille tunteja, jotka kehittivät koordinaatiota, liikuntaa ja keskittymiskykyä. == Lähteet == Luokka:Itävaltalaiset henkilöt Luokka:Tanssijat Luokka:Vuonna 1905 syntyneet Luokka:Vuonna 2001 kuolleet
Kaisa Kuisma

Kaisa Kuisma (s. 1994) on suomalainen koripalloilija. Hän on pituudeltaan 180-senttimetrinen ja pelipaikaltaan takamies. Hän edustaa Korisliigassa kouvolalaisseura Kouvottaria. Kuisma saavutti kasvattajaseuransa Orimattilan Jymyn pelaajana 16-vuotiaiden tyttöjen SM-hopeaa kaudella 2009–2010 ja 19-vuotiaiden tyttöjen SM-pronssia kaudella 2012–2013. Hän pelasi naisten Korisliigassa ensimmäiset ottelunsa Team S-Hämeenmaan joukkueessa kaudella 2009–2010. Kolmena seuraavana kautena hän pelasi I-divisioonassa, ensin Orimattilan Jymyssä, sitten Hyvinkään Pontevassa ja lopuksi Helmi Capitalsissa. Kuisma on pelannut Korisliigassa säännöllisesti kaudesta 2013–2014 alkaen. Hän edusti yhden kauden verran Hongikon Nuorisoseuran Urheilijoita, sitten kaksi kautta Äänekosken Huimaa, kauden 2016–2017 Espoo Unitedia ja kaksi kautta Tapiolan Honkaa. Kaudesta 2020–2021 lähtien Kuisma on edustanut Kouvottaria. Hän on kauden 2021–2022 runkosarjan loppuun mennessä pelannut liigassa 212 runkosarjaottelua ja 40 pudotuspeliä. Kauden 2021–2022 runkosarjassa hän teki yhden kauden ottelukohtaiset tilastokeskiarvoennätyksensä: 9,2 pistettä, 3,7 levypalloa ja 2,4 koriin johtanutta syöttöä. Hän on saavuttanut SM-hopeaa kausina 2014–2015 ja 2016–2017 sekä SM-pronssia kaudella 2015–2016. Kuisma on pelannut kymmeniä maaotteluja juniorimaajoukkueissa. Naisten maajoukkueessa hän on pelannut kaksi maaottelua. == Lähteet == Luokka:Suomalaiset koripalloilijat Luokka:Vuonna 1994 syntyneet Luokka:Elävät henkilöt
Malesian kansallinen eläintarha

Malesian kansallinen eläintarha () on eläintarha, joka sijaitsee 110 eekkerin maa-alueella Ulu Klangissa Kuala Lumpurin koillispuolella kaupungista viiden kilometrin päässä. Sitä ylläpitää Malesian eläintieteellinen seura.Zoo Negara – Malaysia’s National Zoo in Kuala Lumpur Malaysia Central Malesian kansallisen eläintarhan avasi virallisesti pääministeri Tunku Abdul Rahman 14. marraskuuta 1963.ZOO NEGARA – A JOURNEY THROUGH TIME Zoo Negara Malaysia Ympäristönsä vuoksi eläintarhaa kutsuttiin silloin "Eläintarhaksi viidakossa". Miljoonannen kävijänsä eläintarha vastaanotti 14. marraskuuta 1966. Toinen pääministeri Abdul Razak Hussein vihki 14. marraskuuta 1972 käyttöön eläintarhan akvaarion. Sen alkuperäinen nimi oli Akuarium Negara (Kansallisakvaario), mutta vuonna 1984 akvaarion nimi muutettiin ensimmäisen pääministerin kunniaksi muotoon Akuarium Tunku Abdul Rahman. Alun perin Tunku Abdul Rahmanin mukaan nimetty akvaario oli toiminut Penangissa, mutta se jouduttiin sulkemaan rakenteisiin liittyneiden turvallisuushuolien johdosta. Akvaariossa oli vuonna 2021 esillä yli 130 eri lajia edustaneita yksilöitä. Malesian kansallisen eläintarhan lintutalo valmistui lintupuiston nimellä vuonna 1987. Eläintarhaan kuuluu myös matelijatalo. Eläintarha sai turismin kultapalkinnon vuonna 1988 voitettuaan parhaan turistikohteen äänestyksen. Vuoden 2021 tiedon mukaan Malesian kansallisessa eläintarhassa oli yli 5 000 eläinyksilöä, jotka edustivat 459 eri eläinlajia. Merkittävä osuus eläimistä oli tuolloin paikallisia. == Lähteet == Luokka:Eläintarhat Kansallinen eläintarha
Rahoitustaloustiede

Rahoitustaloustiede on taloustieteiden haara, jolle on ominaista keskittyminen sellaiseen kaupantekoon, jossa on usein rahaa eri muodoissa molemmilla kaupan osapuolilla. Se tutkii rahoitusmuuttujien kuten osakkeiden hintojen, korkojen ja vaihtokurssien keskinäisiä suhteita. Rahoitustaloustieteen vastakohtana on reaalitalous, jossa tutkitaan tuotantoa, ostamista, ja tavaroiden ja palvelujen virtaamista kansantaloudessa. Rahoitustaloustiede tarkastelee kahta pääaluetta: rahapääoman hinnoittelua ja yritysrahoitusta. Ensimmäinen on rahapääoman tarjoajien eli sijoittajien näkökulma ja toinen on rahapääoman tarvitsijoiden näkökulma. Rahoitustaloustiede on teoreettinen perusta suurimmalle osalle rahoitusta. == Katso myös == *Rahoitus Luokka:Taloustiede Luokka:Rahoitus
Minni Nevalainen

Minni Nevalainen on uskonnon, psykologian ja terveystiedon lehtori sekä yksi Tiedenaiset-yhteisön perustajista. Nevalainen on koulutukseltaan teologian maisteri ja on valmistunut Itä-Suomen yliopistosta. Minni Nevalainen on julkaissut muiden Tiedenaisten kanssa To do: terveys-teoksen, joka on ilmeistynyt vuonna 2021. Nevalainen juontaa Sanni Sadetuuli Saarisen kanssa Oppitunti Nyt-podcastia. == Teokset == * To do: terveys. Tuuma-kustannus, 2021. ISBN 978-952-370-106-9 == Lähteet == == Aiheesta muualla == * Minni Nevalaisen tili Instagramissa * Minni Nevalaisen tili Youtubessa Luokka:Suomalaiset opettajat Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Harri ja dinot

Harri ja dinot (engl. Harry and his bucket full of dinosaurs) on kanadalais- brittiläinen piirrossarja, joka perustuu Ian Whybrowin ja Adrian Reynoldsin lastenkirjoihin. Suomessa sarjaa on esitetty YLE TV2:lla vuonna 2005. Sarja seuraa Harrin ja hänen kuuden dinoystävänsä seikkailuita Dinomaassa, jonne hän pääsee ämpärinsä avulla. Dinomaasta löytyy kaikkea mielikuvitukseen mahtuvaa, kuten tyynyvuori, ylhäällä roikkuva paperille piirretty aurinko ja tikkaripuita. Sarjassa esiintyvät myös mm. Harrin äiti, mummi, sisko Emma sekä Harrin ystävä Salli. ==Hahmot== ===Harri=== Harri on utelias viisivuotias poika, joka kohtaa dinoystäviensä kanssa mitä hauskimpia seikkailuja. Jaksojen alussa hän yleensä kohtaa arkielämän ongelman, johon yrittää löytää ratkaisua Dinomaasta. Sinne Harri pääsee hyppäämällä taikaämpäriinsä dinojen kannustaessa ämpärin sisällä. ===Turkka=== Turkka, tyrannosaurus rex, on porukan vauhdikkain. ===Aada=== Aada, stegosaurus, on arka ja asioita murehtiva. ===Pete=== Pete, pterosaurus, porukan ainoana lentävänä dinona auttaa usein muita korkeutta vaativissa tehtävissä. ===Riki=== Riki, triceratops, tykkää ruoasta. ===Sesse=== Sesse, apatosaurus, toimii porukan jonkinlaisena äitihahmona. ===Sami=== Sami, scelidosaurus, tykkää lukea, arvostaa tietoa ja antaakin usein neuvoja muille. Sillä on silmälasit. ==Suomenkieliset äänet== ==== Sarjan lopputekstitYle Importin suomenkieliset äänet ==== Meri Nenonen Petri Hanttu Terhi Suorlahti Lassi Alhorinne Anna- Maija Kotala Elena Leeve ==== Sun Studion suomenkieliset äänet ==== Meri Nenonen Terhi Suorlahti Petri Hanttu Mika Ala-Panula Anna-Maija Kotala Elena Leeve Antti Jaakola Mirjami Heikkinen Saara Lehtonen == Lähteet == * https://www.imdb.com/title/tt0493094/ === Viitteet === Luokka:Kanadalaiset televisiosarjat Luokka:Brittiläiset animaatiosarjat Luokka:2000-vuosikymmenen piirrossarjat
Ulla Tørnæs

Ulla Pedersen Tørnæs (s. 4. syyskuuta 1962 Esbjerg) on tanskalainen Venstren poliitikko. Hän on istunut kansankäräjillä vuosina 1994–2014 sekä uudelleen vuodesta 2019. Vuosina 2001–2005 Tørnæs oli opetusministeri ja sen jälkeen kehitysapuministeri vuosina 2005–2010. Hänet valittiin Euroopan parlamenttiin vuonna 2014, ja hän istui siellä vuoteen 2016. Vuonna 2016 hän toimi muutaman kuukauden korkeakoulu- ja tutkimusministerinä, minkä jälkeen palasi kehitysyhteistyöministeriksi, jota virkaa hän hoiti vuoteen 2019. ==Yksityiselämä== Tørnæsin isä Laurits Tørnæs (s. 1936) oli kalastaja ja venstren poliitikko. Hän istui kansankäräjillä vuosina 1981–1994 ja toimi maatalousministerinä Poul Schlüterin johtamassa hallituksessa vuosina 1987–1993. ==Lähteet== ==Aiheesta muualla== * Ulla Tørnæs Tanskan kansankäräjien verkkosivuilla * Luokka:Tanskan ministerit Luokka:Tanskalaiset europarlamentaarikot Luokka:Tanskan opetusministerit Luokka:Vuonna 1962 syntyneet Luokka:Elävät henkilöt
Malesian kansallinen planetaario

Kansallinen planetaario () on planetaario ja epävirallinen koulutuksellinen instituutio, joka sijaitsee Perdanan kasvitieteelliselle puutarhalle kuuluvalla neljäntoista eekkerin suuruisella maa-alueella Kuala Lumpurissa, Malesiassa. Pääministeri Mahathir Mohamad vihki rakennuskompleksin virallisesti käyttöön 7. helmikuuta 1994. Rakennuksen sisälle mahtuu kaksisataa ihmistä kerrallaan.About Us Planetarium Negara == Lähteet == Luokka:Kuala Lumpur Luokka:Planetaariot
Leopold Fitzinger

Leopold Joseph Franz Johann Fitzinger (13. huhtikuuta 1802 Wien – 20. syyskuuta 1884 Hietzing) oli itävaltalainen eläintieteilijä. ==Elämä ja ura== Fitzinger omistautui aluksi farmaseutin ammatille, mutta pian yksinomaan luonnontieteille. Teini-ikäisenä hän toimi vapaaehtoisena Wienin luonnonhistoriallisessa museossa ja nimitettiin vuonna 1821 Ala-Itävallan lääninhallituksen virkaan. Vuonna 1826 hän julkaisi teoksensa Neue Classification der Reptilien nach ihren natürlichen Verwandtschaften, joka muutti Alexandre Brongniartin matelijoiden luokittelujärjestelmää täysin. Vuosina 1844–1861 Fitzinger työskenteli vakituisesti Wienin luonnonhistoriallisessa museossa. Vuonna 1863 hän otti vastuulleen Müncheniin rakennettavan eläintarhan johtamisen ja rakensi sitten myös eläintarhan Pestiin. Fitzinger tunnettiin ennen kaikkea matelijoita, nisäkkäitä ja kotieläinlajeja koskevista järjestelmällisistä teoksistaan. Hänen lukuisiin teoksiinsa kuuluvat muun muassa Naturgeschichte der Säugethiere (1855-1861) ja Der Hund und seine Rassen (1876). Vuonna 1843 hän julkaisi Systema Reptilium -kirjan, joka itse asiassa käsitteli vain gekkoja, kameleontteja ja iguaaneja. Vuonna 1864 hän julkaisi erittäin suositun matelijoiden ja sammakkoeläinten maailmanatlaksen, joka sisälsi 108 kuvaa. Hän julkaisi myös useita Charles Darwinin oppeja vastustavia teoksia. Hänen saavutuksensa selkärankaisten tutkimuksen alalla tunnustivat Wienin, Napolin ja Philadelphian tiedeakatemiat sekä lukuisat tieteelliset seurat, jotka myönsivät hänelle kunniajäsenyyden. ==Lähteet== ==Aiheesta muualla== Luokka:itävaltalaiset eläintieteilijät Luokka:Vuonna 1802 syntyneet Luokka:Vuonna 1884 kuolleet
Titania McGrath

Titania McGrath (@TitaniaMcGrath) on parodinen Twitter-tili, jota pitää brittiläinen koomikko ja Spiked-verkkolehden kolumnisti Andrew Doyle. McGrath on satiiri intersektionaalisesta feminististä. Doyle nimesi hänet satuhahmo Titanian mukaan. McGrath on ilmoittanut olevansa valkoihoinen ei-valkoinen, hän on kaikkia sukupuolia ja ei mitään sukupuolta ja hänen mukaansa heteroseksuaalisuus on sairaus. McGrath on tviitannut boikotoivansa kaikkia valkoisten miesten valmistamia tuotteita. Stand up -klubeilla hahmoa on esittänyt näyttelijä Alice Marshall. Esitykseen on kuulunut muun muassa Sluts for Islam -mielenosoitus, jossa McGrath marssii vähäpukeisena mutta huntu päässä. Käsikirjoittaja ja koomikko Kaisa Pylkkänen kommentoi hahmoa Suomen Kuvalehdelle vuonna 2020. Pylkkänen sanoi olevansa Doylen kanssa useimmista asioista eri mieltä, mutta pitävänsä Titaniaa hauskana ja tiedostavia feministejä osuvasti piikittelevänä. Toimittaja ja komediakäsikirjoittaja Mollie Goodfellow kirjoitti Titania McGrathista New Statesman -lehdessä vuonna 2019. Goodfellow’n mielestä vitsi on vanha ja tylsä. Se perustuu hänen mukaansa vanhemman sukupolven halulle puolustaa saavutettuja etuja, kun nuoret vaativat tasa-arvoa. Goodfellow’n mukaan todellisuudessa etenkin nuorten naisten on vaikeaa olla aktiivinen sosiaalisessa mediassa, sillä se altistaa vihamielisille reaktioille. == Suomennettu teos == * == Lähteet == == Aiheesta muualla == * Luokka:Feminismin kritiikki Luokka:Kuvitteelliset henkilöt Luokka:Parodiat Luokka:Salanimet Luokka:Twitter
Lao Airlines

Lao Airlines (; IATA: QV, ICAO: LAO) on Laosin kansallinen lentoyhtiö. Se perustettiin vuonna 1976 Air Lao - ja Lao Air Lines -yhtiöiden yhdistyessä. Lentoyhtiön päälentokenttä on Wattayn kansainvälinen lentoasema Laosin Vientianessa.Lao Airlines CAPA Lao Airlines suorittaa Laosin sisäisten lentojen lisäksi kansainvälisiä lentoja Thaimaahan, Kambodžaan, Kiinaan ja Vietnamiin. 16\. lokakuuta 2013 kaikki 44 matkustajaa ja viisi henkilökunnan jäsentä kuolivat Lao Airlinesin lennon 301 onnettomuudessa Vientianen ja Paksen välisellä reitillä.ATR releases more details on Lao Airlines crash FlightGlobal == Lähteet == Luokka:Laosilaiset lentoyhtiöt
Šaikovkan lentotukikohta

Šaikovkan lentotukikohta (; tai ), on Venäjän Kalugan alueen Kirovin piirissä, 23 kilometriä Kirovin kaupungin keskustasta pohjoiseen sijaitseva Venäjän ilmavoimien stategisten pommikoneiden lentotukikohta. Tukikohdassa toimii 52. kaartin raskas pommituslentorykmentti (52 GvTBAP; yksikkö 33310), jonka lentokalustoon kuuluu Tupolev Tu-22M3 -pommittajia. Vaikka Šaikovkan lentotukikohta sijaitsee Venäjän Läntisen sotilaspiirin alueella, tukikohta on asevoimien keskusjohdon alaisuudessa, hallinnollisesti 22. raskaan pommittajalentorykmentin (Saratov-Engels) osa. Ukrainan valtiollisen syyttäjäviraston mukaan 52. raskas pommituslentorykmentti olisi ilmeisesti ampunut lauantaina 14. tammikuuta 2023 Dniprossa kerrostaloon osuneen järeän H-22 -risteilyohjuksen. Siviilikohteisiin kohdistetut sotilaalliset iskut ovat sotarikoksia. Raivaustöiden yhä jatkuessa jo ainakin 40 ihmisen raportoitiin kuolleen ja 75 loukkaantuneen, näiden joukossa kolme kuollutta ja 14 loukkaantunutta lasta. Rakennuksesta oli pelastettu maanantain 16. tammikuuta alkuiltapäivään mennessä 39 ihmistä, josta kuusi oli lapsia. Lisäksi yli 30 ihmistä oli tässä vaiheissa kateissa, useat mahdollisesti romahtaneiden rakenteiden alla. ==Lähteet== ==Aiheesta muualla== * Andrei Zintšuk (15.4.2008) Poljoty na aerodrome Šaikovka (airforce.ru) * Aviabaza Šaikovka (wikimapia.org) Luokka:Kirovin alue Luokka:Venäjän lentoasemat Luokka:Venäjän ilmavoimien lentokentät‎
Järvisiloparta

Järvisiloparta (Nitella flexilis) on silopartojen sukuun kuuluva näkinpartaislevä. Järvisiloparta on monivuotinen ja se kasvaa noin 10–40 senttimetrin pituiseksi. Sillä ei ole piikkejä, korvakkeita eikä kuorisoluja, kuten ei muillakaan siloparroilla. Suhteellisen pitkät nivelvälit muodostuvat yhdestä monitumaisesta solusta. Tavallisesti sen sädehaarat jakautuvat kerran. Verrattuna alimpien sädekiehkuroiden pitkiin ja pehmeisiin sädehaaroihin, haarojen ylimmissä sädekiehkuroissa olevat sädehaarat ovat lyhyet ja jäykät. Järvisiloparta on makean veden laji. Se kasvaa myös Itämerellä alle 0,4 % suolapitoisessa vedessä. Järvisiloparrasta on havaintoja ympäri maailmaa, runsaimmin Euroopasta. == Lähteet == Luokka:Näkinpartaislevät
Nguyễn Vĩnh Bảo

Nguyễn Vĩnh Bảo (19. elokuuta 1918 Mỹ Trà, Đồng Tháp – 7. tammikuuta 2021 Cao Lãnh, Đồng Tháp) oli vietnamilainen kansanmusiikin esittäjä ja tutkija. Hän oli cải lương -teatterin ensimmäisen sukupolven muusikko, hallitsi monia perinnesoittimia ja todisti vọng cổ -musiikkimuodon kehitystä. Hän oli myös jousi- ja kielisoitinten tekniikan asiantuntija.Nguyên Vinh Bao, a hundred years old love of music SportsBeezer Nguyễn syntyi maanomistajien perheeseen, jonka isä suhtautui intohimoisesti perinteiseen vietnamilaismusiikkiin ja kutsui usein muusikoita kotiinsa esiintymään. Nguyễn aloitti 5-vuotiaana đàn nhịn (myös: đàn cò) ja đàn nguyệtin soittamisen. 12-vuotiaana hän osasi jo soittaa monenlaisia perinnemusiikin soittimia. Nguyễn kehitti myöhemmin đàn tranhista – alun perin 16-kielisestä soittimesta – 17-, 19- ja 21-kieliset versiot, jotka käytännöllisyytensä ansiosta myös vakiintuivat käyttöön eri musiikin tyylilajeissa. Nguyễn opetti 1940-luvulla ranskan kieltä koulussa Saigonissa (nyk. Hồ Chí Minhin kaupunki). Hän on opettanut myös Hồ Chí Minhin kaupungin konservatoriossa. Vuonna 1971 hänet kutsuttiin opettamaan vietnamilaista musiikkia Etelä-Illinoisin yliopistoon. Vuonna 1972 hän lähti Pariisiin, jossa teki Trần Văn Khên kanssa etelävietnamilaisen perinnemusiikin äänityksiä Ranskan radiolle ja UNESCO:lle. Nguyễn jatkoi musiikin opettamista kotonaan ja internetin välityksellä 2000-luvulle saakka; hänellä oli oppilaita sekä Vietnamissa että useissa muissa maissa. Nguyễn sai Ordre des Arts et des Lettres'n upseerin arvon vuonna 2008. == Lähteet == Luokka:Vietnamilaiset muusikot Luokka:Yli satavuotiaiksi eläneet vietnamilaiset Luokka:Vuonna 1918 syntyneet Luokka:Vuonna 2021 kuolleet
Saara Sandell

Saara Sandell (s. 1993) on suomalainen koripalloilija. Hän on pituudeltaan 175-senttimetrinen ja pelipaikaltaan laitahyökkääjä. Hän edustaa Korisliigassa kouvolalaisseura Kouvottaria. Sandellin kasvattajaseura on Espoo Basket Team. Hän voitti Honka Akatemian pelaajana 19-vuotiaiden tyttöjen Suomen-mestaruuden kaudella 2011–2012. Samalla kaudella hän pääsi naisten SM-sarjassa kentälle kahdessa ottelussa Espoo Teamin joukkueessa. Tämän jälkeen hän on edustanut Korisliigassa Tapiolan Honkaa kausina 2012–2016, Espoo Unitedia kaudella 2016–2017, jälleen Tapiolan Honkaa kausina 2017–2019 ja Espoo Basket Teamia kaudella 2019–2020. Kauden 2020–2021 Sandell pelasi Saksan 2-Bundesliigassa Mainzin joukkueessa. Kaudeksi 2021–2022 hän siirtyi Kouvottariin. Sandell on pelannut Korisliigassa kauden 2021–2022 runkosarjan loppuun mennessä 202 runkosarjaottelua ja 38 pudotuspeliä. Parhaimmillaan hän on yhdellä kaudella runkosarjan ottelukohtaisena keskiarvona heittänyt 7,9 pistettä kaudella 2014–2015. Yhden ottelun piste-ennätys 22 on itsenäisyyspäivältä 2014 ottelusta Vimpelin Vetoa vastaan. Kausikeskiarvoista levypalloennätys 4,5 ja syöttöennätys 2,2 ovat kaudelta 2021–2022. Sandell on saavuttanut SM-hopeaa kaudella 2016–2017 ja SM-pronssia kaudella 2012–2013. == Lähteet == Luokka:Suomalaiset koripalloilijat Luokka:Vuonna 1993 syntyneet Luokka:Elävät henkilöt
Siloparrat

Siloparrat (Nitella) on näkinpartaisleviin kuuluva suku. Siloparrat kasvavat pisimmillään metrin mittaisiksi. Niiden vihreät ja pehmeät sekovarret ovat kuorettomia ja piikittömiä. Niiden varsien solmuväli muodostuu vain yhdestä putkimaisesta solusta, mutta haarat ovat monisoluisia. == Lajeja == Suomessa kasvaa seuraavia silopartalajeja: * järvisiloparta (Nitella flexilis) * kalvassiloparta (Nitella hyalina) * tupsusiloparta (Nitella wahlbergiana) * tummasiloparta (Nitella confervacea) * hentosiloparta (Nitella gracilis) * hauensiloparta (Nitella opaca) == Lähteet == Luokka:Näkinpartaislevät
Henriikka Vähäuski

Henriikka Vähäuski (s. 2002) on suomalainen koripalloilija. Hän on pituudeltaan 185-senttimetrinen ja pelipaikaltaan sentteri. Hän edustaa Korisliigassa kouvolalaisseura Kouvottaria. Vähäuski on Kouvojen oma kasvatti. Hän nousi naisten liigajoukkue Kouvottariin kaudella 2018–2019, jolloin hän pelasi pudotuspelit mukaan lukien 20 liigaottelua viiden minuutin keskimääräisellä peliajalla. Samalla kaudella hän oli 19-vuotiaiden tyttöjen SM-sarjan levypallotilaston ykkönen. Kaudella 2019–2020 Vähäuski pelasi Korisliigassa 24 ottelua vajaan 15 minuutin keskimääräisellä peliajalla. Kouvottaret ylsi Suomen cupissa loppuotteluun ja johti liigan runkosarjaa siinä vaiheessa, kun kausi keskeytettiin koronavirusepidemian vuoksi. Kaudella 2020–2021 Vähäuski pelasi Korisliigassa 29 ottelua yli 23 minuutin keskimääräisellä peliajalla. Hän teki kauden aikana ottelua kohden 8,4 pistettä ja otti 6,0 levypalloa. Kauden 2021–2022 runkosarjassa hän pelasi 20 ottelua vajaan 21 minuutin keskimääräisellä peliajalla. Vähäuski on pelannut alle 18-vuotiaiden maajoukkueessa kolme maaottelua. == Lähteet == Luokka:Suomalaiset koripalloilijat Luokka:Vuonna 2002 syntyneet Luokka:Elävät henkilöt
Pik-Sen Lim

Pik-Sen Lim (s. 1944 Penang) on malesialaissyntyinen näyttelijä.Lim, Pik-Sen (c. 1944- ) BFI ScreenonlineHammer Complete: The Films, the Personnel, the Company Howard Maxford Hänet tunnetaan parhaiten työstään television komedioissa. Lim on etniseltä taustaltaan Malesian kiinalainen. Hän lähti 16-vuotiaana Isoon-Britanniaan opiskelemaan teatteria. Alkuvuodesta 1964 hän sai roolin Bernard Milesin tuotannosta Euripedeksen Bakkhantit-näytelmästä Mermaid Theatressa. Samana vuonna hän teki televisiodebyyttinsä sarjassa Emergency Ward 10, jossa esiintyi vuoteen 1967 sairaanhoitaja Kwei Kim Yenin roolissa. Lim tapasi Emergency Ward 10 -sarjassa esiintyessään tulevan miehensä, käsikirjoittaja Don Houghtonin. Lim on myöhemmin urallaan esiintynyt muun muassa televisiosarjoissa The Flaxton Boys, Doctor Who (The Mind of Evil -jaksot), Albion Market, Within These Walls, Mind Your Language, Medics, Fortysomething, Pikku-Britannia ja Spirit Warriors. Hän on tehnyt esiintymisiä myös elokuvissa, joihin ovat kuuluneet Gladiatorerna (1969), Madame Sin (1972) ja Johnny English – Uudestisyntynyt (2011). Myös Limin tytär Sarah Houghton on näyttelijä. Äiti ja tytär ovat esiintyneet yhdessäkin. == Lähteet == == Aiheesta muualla == * Luokka:Malesialaiset näyttelijät Luokka:Brittiläiset näyttelijät Luokka:Vuonna 1944 syntyneet Luokka:Elävät henkilöt